Када је умро туниски емир 1277, вазалски однос Туниса у односу на Арагон почиње да слаби, па Пере III шаље 1280. експедицију у Тунис. Током 1281. припрема 140 бродова и 15.000 војника за инвазију Туниса. Арагонска војска се искрцала 1282. и започела је са утврђивањем. У то време уследила је побуна на Сицилији звана „Сицилијанске вечери". Сицилијанци су послали изасланство и обраћају се Педру III с молбом да им помогне у свргавању Анжујаца на Сицилији. Пере III је по наследној линији имао легитимно право на престо Сицилије, припадао је истој породици као и Роберта Гвискара, нормандијски освајач Сицилије.